สวัสดีค่ะ วันที่25ตค ได้มีเพศสัมพันธ์กับแฟนเป็นวันไข่ตกพอดี แต่มีการใส่ถุงยาง พอแฟนใกล้จะเสร็จ นำออกมาข้างนอก แต่ด้วยความที่แฟนอยากให้น้ำมันพุ่งค่ะ เลยรีบดึงถุงยางเลยขาดตรงกลาง อยากรู้ว่ามีโอกาสที่จะท้องไหมคะ ทดสอบมาตรงปลายถุงไม่รั่วค่ะ กินยาคุมฉุกเฉินทันทีเลยค่ะ
สวัสดีค่ะ การใส่ถุงยางอนามัยนั้น หากใช้ได้อย่างถูกต้อง ไม่มีการฉีกขาดหรือรั่วซึม ก็จะมีโอกาสตั้งครรภ์ได้ประมาณ 2% แต่หากถุงยางอนามัยเกิดการฉีกขาด ก็จะมีโอกาสตั้งครรภ์ได้มากขึ้น อย่างไรก็ตาม หากได้ทานยาคุมฉุกเฉินไป โดยทานทันทีหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ดังนั้น โอกาสในการตั้งครรภ์ก็ถือว่ามีน้อยอยู่ค่ะหลังจากนี้ หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูงกว่าถุงยางอนามัยเช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ ค่ะ